18.5.2004 Euroopa Liidu Teataja L 181/5 KOMISJONI MÄÄRUS (EÜ) nr 988/2004, 17. mai 2004, millega kehtestatakse ajutised dumpinguvastased tollimaksud Hiina Rahvavabariigist pärit okuumea- vineeri impordi suhtes EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. detsembri 1995. aasta määrust (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (!), (“algmäärus”), viimati muudetud määrusega (EÜ) nr 461/2004 (2), eriti selle artiklit 7, olles konsulteerinud nõuandekomiteega ning arvestades järgmist: A. MENETLUS 1. ALGATAMINE 19. augustil 2003 avaldas komisjon Euroopa Liidu Teatajas teadaande (“algatamisteade”) ?) dumpin- guvastase menetluse algatamisest Hiina Rahvavabariigist (“HRV”) pärit okuumeavineeri ühendusse importimise suhtes. Dumpinguvastane menetlus algatati pärast seda, kui 7. juulil 2003 esitas Euroopa Vineeritööstuse Föderatsioon (European Federation of the Plywood Industry — FEIC, edaspidi “kaebuse esitaja”) kaebuse tootjate nimel, kelle toodang moodustab suure osa, kõnealusel juhul enam kui 50% ühenduse okuu- meavineeri toodangust. Kaebus sisaldas tõendeid nimetatud toote müügi kohta dumpinguhindadega ja sellest tuleneva olulise kahju kohta, mida peeti menetluse algatamiseks piisavaks. 2. MENETLUSEGA SEOTUD ISIKUD Komisjon teatas menetluse algatamisest ametlikult HRV eksportivatele tootjatele, importijatele/ettevõt- jatele ja nende ühendustele, teadaolevalt asjaga seotud tarnijatele ja kasutajatele, asjaomase ekspordiriigi esindajatele ja kaebuse esitanud ühenduse tootjatele. Huvitatud isikutele anti võimalus teha oma seisukohad teatavaks kirjalikult ja taotleda asja arutamist algatamisteates sätestatud tähtaja jooksul. Arvestades kaebuses loetletud eksportivate Hiina tootjate suurt arvu ja samasugust toodet valmistavate ühenduse tootjate suurt arvu, sedastati algatamisteates, et dumpingu ja kahju kindlakstegemiseks võib kasutada väljavõttelist uuringut vastavalt algmääruse artiklile 17. Et komisjon saaks otsustada, kas väljavõtteline uuring on vajalik, ja juhul, kui see on vajalik, moodus- tada valimi, paluti kõigil eksportivatel tootjatel ja ühenduse tootjatel endast komisjonile teatada ja esitada algatamisteate kohaselt alusandmed oma vaatlusaluse tootega seotud tegevuse kohta uurimis- perioodil (1. juuli 2002 kuni 30. juuni 2003). Pärast eksportivate tootjate esitatud teabe läbivaatamist ja valimit käsitlevatele küsimustele laekunud vastuste vähesuse tõttu otsustati, et eksportijate puhul ei ole väljavõttelist uuringut vaja. Komisjon valis vastavalt algemääruse artiklile 17 ühenduse tootjate hulgast valimi, lähtudes ühenduse tootmisharu suurimast tüüpilisest toodangu- ja müügimahust, mida on nende käsutuses oleva aja jooksul võimalik uurida. Ühenduse tootjatelt saadud vastuste põhjal valis komisjon välja viis äriühingut kolmest liikmesriigist. Valiku tegemisel lähtuti nii toodangu- kui ka müügimahust. Eespool nimetatud kriteeriumide põhjal moodustatud valim on tüüpiline ka geograafilise ulatuse osas. (1) EÜT L 56, 6.3.1996, lk 1. (2) ELT L 77, 13.3.2004, lk 12. (3) ELT C 195, 19.8.2003, lk 3.